Psühhiaatrid näevad kanepis üha suuremat
ohumärki ühiskonnale, kanepisuitsetamisest tingitud hallutsinatsioonidega jõuab
Paldiski maantee kliinikusse pea iga nädal üks noor inimene.
„Kümme aastat tagasi oli meil üks patsient, kes oli kindlasti kanepipsühhoosiga,“ vahendas psühhiaater Erika Saluveeri sõnu TV3-le tarbija24.ee. „Kui rääkida tänasest päevast, siis võime öelda, et iga nädal tuleb mõni patsient.“
Sotsiaalministeerium peab sellest aastast registrit, milles kajastuvad kõik võõrutus- või asendusravile minejad. Praeguseks on ravi soovinuid kirjas 50 ringis. Paraku näitavad kõik märgid, et tulevik võib sellesse ritta lisada rohkesti kanepisõltlasi.